Komission kertomus euroopan parlamentille ja neuvostolle EMOTR:n tukiosaston menojen kehityksestä Varojärjestelmä nro 6/2002 /* SEK/2002/0782 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 6/2002 SISÄLLYSLUETTELO 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2001-30. huhtikuuta 2002 toteutettuja menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. MÄÄRÄRAHOJEN ALUSTAVA KÄYTTÖ >TAULUKON PAIKKA> 3. SELVITYSOSA 3.1. Määrärahojen täytäntöönpano kesäkuussa 2002 Talousarvion määrärahojen täytäntöönpano rahoitusnäkymien otsakkeen 1 osalta kesäkuussa 2002 (jäsenvaltioiden menot 16. lokakuuta 2001-30. huhtikuuta 2002) on 31 209,6 miljoonaa euroa eli 70,5 prosenttia määrärahoista. Menot ovat: - 1 923,1 miljoonaa euroa indikaattorin alapuolella alaotsakkeessa 1a (EMOTR:n tukiosaston tavanomaiset menot ja eläinlääkintämenot) ja - 99,7 miljoonaa euroa indikaattorin alapuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellä olevassa 3.1 kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2002 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Dollarin arvioitu keskikurssi on säilynyt 1. elokuuta 2001-30. huhtikuuta 2002 suunnilleen samalla tasolla. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella, ja se koski kaikkia kolmea tärkeintä menoryhmää. Erityisesti: - kasvituotteiden kohdalla alikäyttö johtui pääasiassa puuvilla-, hedelmä- ja vihannes- sekä viinialan alikäytöstä, - eläintuotteiden kohdalla alikäyttö johtui enimmäkseen naudanliha-alan sekä lampaan- ja vuohenliha-alan alikäytöstä, ja - liitännäismenojen kohdalla alikäyttö johtui pääasiassa eläinlääkintä- ja kasvinsuojelutoimenpiteiden alikäytöstä sekä maatalouden valuuttatoimenpiteistä. Ero on yleisellä tasolla -1 923,1 miljoonaa euroa, joka vastaa -4,8 prosenttia talousarvion määrärahoista. Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-14: Kuitukasvit ja silkkiäistoukat // Ero: -141 milj. euroa (-14,7 %) // (menot: 673 milj. euroa) (indikaattori: 814 milj. euroa) Indikaattori alittui, koska puhdistamoiden hallussa olevasta puuvillasta maksettujen tukien tosiasiallinen taso jäi talousarviota laadittaessa käytettyjen ennakoiden alapuolelle. Puuvillan tosiasiallinen tuotantotaso on tällä hetkellä (toukokuun 2002 loppu) yhä epävarmaa, ja siksi on vaikeaa ennustaa, säilyykö alikäyttö varainhoitovuoden loppuun. Luku B1-15: Hedelmät ja vihannekset // Ero: -142 milj. euroa (-8,6 %) // (menot: 749 milj. euroa) (indikaattori: 891 milj. euroa) Alikäyttöä on esiintynyt sekä tuoreiden että jalostettujen hedelmien ja vihannesten alalla. Tuoreiden hedelmien ja vihannesten osalta tämä ensisijaisesti johtuu siitä, että markkinoilta on poistettu aiempaa vähemmän hedelmiä ja vihanneksia, mikä on johtanut alhaisempiin korvauksiin, samoin kuin pienemmistä banaanimääristä ja alhaisemmasta banaanien tukitasosta sekä siitä, että tuottajaorganisaatiot ovat käyttäneet toimintarahastoja vähemmän. Jalostettujen hedelmien ja vihannesten osalta alikäyttö johtuu pääasiassa kuivattujen viinirypäleiden tukimaksujen viivästymisestä Kreikassa sekä sitrushedelmien jalostukseen tarkoitetun tuen maksun viivästymisestä. Tämän luvun talousarvion odotetaan alittuvan varainhoitovuoden lopussa, mikä johtuu pääasiassa tuoreiden hedelmien ja vihannesten alan alikäytöstä. Luku B1-16: Viini // Ero: -277 milj. euroa (-19,9 %) // (menot: 614 milj. euroa) (indikaattori: 891 milj. euroa) Tämä alikäyttö johtuu pääasiassa hyväksyttyjen eri tislaustapojen viivästyneestä toimeenpanosta asianomaisissa jäsenvaltioissa. Jos nämä jäsenvaltiot käyttävät koko sen enimmäisajan, jonka erityisessä tislaustoimessa voi käyttää hyväksyttyjen viinimäärien tislaukseen, tämän luvun talousarvio alittuu varainhoitovuoden lopussa. Luku B1-17: Tupakka // Ero: -86 milj. euroa (-8,7 %) // (menot: 708 milj. euroa) (indikaattori: 794 milj. euroa) Alikäyttö johtuu pääasiassa palkkionmaksun viivästyksistä Kreikassa ja Espanjassa indikaattorin tasoon verrattuna. Käytettävissä olevien tietojen perusteella talousarvion täytäntöönpanon odotetaan kuitenkin olevan arvioidun mukaista. Luku B1-21: Naudanliha // Ero: -541 milj. euroa (-6,7 %) // (menot: 4 573 milj. euroa) (indikaattori: 5 114 milj. euroa) Kuten on jo todettu, tämä alikäyttö johtuu pääasiassa erityishankintajärjestelmän maksuviivästyksistä sekä Yhdistyneen kuningaskunnan poikkeuksellisista toimenpiteistä. Naudanlihaa on lisäksi otettu interventioon huomattavasti vähemmän kuin talousarviota laadittaessa arvioitiin, mikä on johtanut oletettua alhaisempiin teknisiin, rahoituksellisiin ja muihin kustannuksiin. Komissio arvioi näin ollen, että tässä talousarvion luvussa saadaan huomattavia säästöjä vuoden loppuun mennessä. Luku B1-22: Lampaan- ja vuohenliha // Ero: -125 milj. euroa (-18,6 %) // (menot: 490 milj. euroa) (indikaattori: 615 milj. euroa) Kuten on jo todettu, alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Osa tämänhetkisestä alikäytöstä johtuu lisäksi vuoristo-alueilla ja epäsuotuisilla alueilla maksettavan lisämaksun maksuviivästyksistä Italiassa. Komissio arvioi tämän vuoksi, että tässä talousarvion luvussa on odotettavissa vuoden loppuun mennessä noin 100 miljoonan euron säästöt. Luku B1-33: Eläinlääkintä- ja kasvinsuojelutoimenpiteet // Ero: -328 milj. euroa (-57,6 %) // (menot: 2 milj. euroa) (indikaattori: 330 milj. euroa) Alikäyttö johtuu uusista kirjanpitosäännöistä, jotka ovat olleet voimassa 1. tammikuuta 2002 alkaen ja joiden mukaan määrärahat on sidottava kasvitautikohtaisesti kunkin jäsenvaltion osalta. Näiden säännösten vuoksi komission toimivaltaisille yksiköille on lähetettävä pankkitilin numero, mutta jotkut jäsenvaltiot eivät ole vielä tätä tehneet. Näin ollen uuden kirjanpitojärjestelmän mukaisesti asianomaisia sitoumuksia ei voida tehdä, mikä on johtanut väliaikaiseen alikäyttöön. Luku B1-39: Muut toimenpiteet // Ero: -43 milj. euroa (-16,4 %) // (menot: 129 milj. euroa) (indikaattori: 172 milj. euroa) Yhdistynyt kuningaskunta on päättänyt olla hakematta osaa maatalouden valuuttatuista, joiden tarkoituksena on korvata naudan- ja lampaanlihan sekä maidon tuottajille Englannin punnan vahva kurssi euroon nähden. Komissio arvioi tämän vuoksi, että tässä talousarvion luvussa on odotettavissa vuoden loppuun mennessä noin 64 miljoonan euron säästöt. Alaotsake 1b Luku B1-40: Maaseudun kehittäminen // Ero: -100 milj. euroa (-2,2 %) // (menot: 1 122 milj. euroa) (indikaattori: 1 222 milj. euroa) Alikäyttö on indikaattorin tasoon nähden vähäistä. Komissio arvioi, että talousarvion täytäntöönpano maaseudun kehittämisen osalta etenee talousarvion laatimishetkellä tehtyjen arvioiden mukaan. 4. PÄÄTELMÄT Määrärahojen täytäntöönpano vuoden 2002 kesäkuussa Määrärahojen täytäntöönpano kesäkuussa 2002 (jäsenvaltioiden menot 16. lokakuuta 2001-30. huhtikuuta 2002) on 31 209,6 miljoonaa euroa eli 70,5 prosenttia määrärahoista. Menot ovat 1 923,1 miljoonaa euroa indikaattorin alapuolella alaotsakkeessa 1a ja 99,7 miljoonaa euroa alaotsakkeessa 1b. Yleisellä tasolla tosiasiallisten menojen ja indikaattorin välinen ero on alaotsakkeessa 1b merkityksetön. Alaotsakkeessa 1a tämä ero on kuitenkin merkittävä. Tietyissä talousarvion luvuissa (hedelmät ja vihannekset, naudanliha, lampaan- ja vuohenliha ja maatalouden valuuttatoimenpiteet) alikäytön pitäisi varmistua vuoden loppuun mennessä. Tämä johtaa näin ollen vuoden 2002 talousarvion huomattavaan alikäyttöön, joka arvioidaan yli miljardiksi euroksi.